Φάλαινα στη Λευκωσία
2026-04-29 18:00 - 21:00 (Asia/Nicosia) | Δημοτικό Θέατρο Λευκωσίας, Μίκη Θεοδωράκη 6, Λευκωσία, 1097
Η «ΦΑΛΑΙΝΑ» του Samuel D. Hunter, σε σκηνοθεσία και ερμηνεία Πυγμαλίωνα Δαδακαρίδη, μετά από 300 συνεχόμενα sold out, παρουσιάζεται για πρώτη φορά σε Λεμεσό και Λευκωσία.
Ένα βαθιά συγκινητικό έργο για τη συγχώρεση, την αγάπη και την ανάγκη του ανθρώπου να σωθεί.
Η ιστορία του Τσάρλι, ενός απομονωμένου καθηγητή που προσπαθεί να συμφιλιωθεί με την αποξενωμένη κόρη του, σε ένα έργο που συγκίνησε κοινό και κριτικούς παγκοσμίως.
🎭 ΛΕΜΕΣΟΣ – Παττίχειο Θέατρο
24, 25 & 26 Απριλίου
🎭 ΛΕΥΚΩΣΙΑ – Δημοτικό Θέατρο
28, 29, 30 Απριλίου & 1 Μαΐου
Διάρκεια παράστασης: 95 λεπτά (χωρίς διάλειμμα)
Η παράσταση είναι κατάλληλη για άτομα 14+.

Δεν δεχόμαστε επιστροφές - Comedy Special στην Πάφο
2026-04-29 20:00 | Otto.Dieci Music Bar, Votsi 8-10, Πάφος, Πάφος, 8010
Ο Ζαχαρίας Ζαννέττου επιστρέφει δυναμικά με τη νέα του solo παράσταση «Δεν Δεχόμαστε Επιστροφές», τη δεύτερη ολοκληρωμένη προσωπική του δουλειά στον χώρο του stand-up comedy.​
Με ολοκαίνουργια κείμενα, νέα θεματολογία και τη χαρακτηριστική του σκηνική παρουσία, ο Ζαχαρίας εστιάζει στις μικρές και μεγάλες παραλογίες της καθημερινότητας, τις ανθρώπινες σχέσεις, την κυπριακή πραγματικότητα και – όπως πάντα – στον εαυτό του. Χωρίς φίλτρα, με αυτοσαρκασμό και κοφτερό χιούμορ, μάς προκαλεί να γελάσουμε με όσα (μας) συμβαίνουν, είτε το θέλουμε είτε όχι.
Μετά την επιτυχημένη πρώτη του solo παράσταση «Απαγορεύεται το Δέλτα», ο Ζαχαρίας εξελίσσει το κωμικό του ύφος και παραδίδει μια παράσταση που δεν “παίρνει επιστροφές” – αλλά προσφέρει απλόχερα γέλιο.
​​Προπώληση: www.MotionComedy.com
​Χρυσός χορηγός: GEOMAR Electric Trading Co LTD
Χορηγοί: Mr. Bricolage, Dodo Pizza,Think Color
Χορηγός επικοινωνίας: Black Lemon TV

Τόπος Μνήμης
2026-04-29 20:00 | Θέατρο ΘΟΚ, Grigori Afxentiou 9, Λευκωσία, Λευκωσία, 1096
Τόπος Μνήμης: Ο Θεατρικός Οργανισμός Κύπρου τιμά την 71η επέτειο από την έναρξη του απελευθερωτικού αγώνα της ΕΟΚΑ (1955-1959) αναπτύσσοντας έναν δημιουργικό διάλογο με δύο μείζονα έργα της σύγχρονης κυπριακής λογοτεχνίας, που είναι άμεσα συνδεδεμένα με την ιστορία και το καθαυτό ιστορικό γεγονός.
Σκηνές, αποσπάσματα και σπαράγματα λόγου από τη νουβέλα «Κλειστές πόρτες» του Κώστα Μόντη (εκδ. 1964) και το ποιητικό αφήγημα «Κυπριακή συμφωνία» (εκδ. 1956) του Θοδόση Πιερίδη παρουσιάζονται υπό μορφήν θεατρικού αναλογίου, σε δραματουργική σύνθεση της Μαρίας Μανναρίδου Καρσερά και του Φώτη Φωτίου και σε σκηνοθεσία της πρώτης.
Το νέο αυτό πολυφωνικό αφήγημα συμπλέκει δύο διαφορετικούς λόγους, της πεζογραφίας και της ποίησης, φωτίζοντας συγχρόνως τα μεγάλα ιστορικά γεγονότα του Αγώνα και τις απλές, μικρές στιγμές της εξεγερμένης κοινωνίας. Η φορτισμένη αφήγηση ενός δεκαπεντάχρονου έφηβου στο έργο του Μόντη συνδιαλέγεται με τον ηλεκτρισμένο λυρισμό του Πιερίδη, που τραγουδά τις πανανθρώπινες αξίες του κόσμου της Κύπρου. Δύο βαθιά προσωπικές, εξομολογητικές καταθέσεις, οι οποίες λειτουργούν ως τεκμήρια μνήμης μιας κρίσιμης ιστορικής περιόδου, αποτυπώνοντας τις κοινωνικές και ιδεολογικές διαστάσεις της.
Με τη συνοδεία ενός μουσικού επί σκηνής και, επιπλέον, με ζωντανή κινηματογράφηση, βιντεοπροβολές και σκηνογραφικές νύξεις, η σκηνοθέτρια κατευθύνει τις αναγνώσεις των τεσσάρων ηθοποιών, προτείνοντας μια εμπειρία καθαρής ακρόασης του κειμένου, που αναδεικνύει τόσο τη λογοτεχνική αξία των δύο έργων όσο και το άνοιγμά τους στο παρόν.
Δραματουργία: Φώτης Φωτίου – Μαρία Μανναρίδου Καρσερά
Σκηνοθεσία: Μαρία Μανναρίδου Καρσερά
Σκηνογραφία: Χάρης Καυκαρίδης
Μουσική / Μουσική διδασκαλία – Μουσικός επί σκηνής: Γιάννης Κουτής
Σχεδιασμός βιντεοπροβολών – Ζωντανή κινηματογράφηση: Ανδρέας Νικολάου
Σχεδιασμός φωτισμών: Γεώργιος Κουκουμάς
Βοηθός σκηνοθέτριας: Φώτης Φωτίου
Επί σκηνής: Νίκη Δραγούμη, Ανδριανή Νεοκλέους, Παναγιώτα Παπαγεωργίου,
Φώτης Φωτίου
Παραστάσεις
Λευκωσία
Θέατρο ΘΟΚ, Νέα Σκηνή «Νίκος Χαραλάμπους»
Απρίλιος 2026
Παρασκευή 24, 20:00
Σάββατο 25, 20:00
Κυριακή 26, 18:00 και 20:00
Τρίτη 28, 20:00
Τετάρτη 29, 20:00
Η είσοδος θα είναι ελεύθερη για το κοινό.
Απαραίτητη η προκράτηση θέσεων από την ιστοσελίδα του Οργανισμού www.thoc.org.cy

Μεταφράσεις στην Πάφο
2026-04-29 20:30 | Μαρκίδειο Θέατρο, Ανδρέα Γερούδι 18, Πάφος, Πάφος, 8010, Κύπρος
Γραμμένο το 1980, το εμβληματικό έργο του Φρίηλ μας μεταφέρει στην Ιρλανδία του 1833, σε μια περίοδο ριζικών εξωτερικών και εσωτερικών ανακατατάξεων. Σε ένα υπαίθριο αγροτικό σχολείο στο Ντόνεγκαλ, μια μικρή κοινότητα βρίσκεται αντιμέτωπη με την πρώτη βρετανική χαρτογράφηση της χώρας και τον εξαγγλισμό των ιρλανδικών τοπωνυμίων, αλλά και με την αντικατάσταση της παραδοσιακής εκπαίδευσης από το νέο εθνικό σύστημα εκπαίδευσης. Καθώς ο τόπος μετονομάζεται και η ντόπια γλώσσα μετασχηματίζεται, όσα θεωρούνταν σταθερά και οικεία αρχίζουν να κλονίζονται, σηματοδοτώντας τη σταδιακή απώλεια της πολιτισμικής ταυτότητας και το βίωμα του ξεριζωμού.
Μέσα από τη σύγκρουση παλαιών και νέων θεσμών, ο Φρίηλ φωτίζει την πολυπλοκότητα της γλώσσας ως φορέα ιστορικής μνήμης και συλλογικής εμπειρίας. Ο ίδιος έχει περιγράψει τις Μεταφράσεις ως «ένα έργο για τη γλώσσα», όμως η γλώσσα εδώ δεν είναι απλώς εργαλείο επικοινωνίας: γίνεται πεδίο εξουσίας, παρεξήγησης, επιβολής και αντίστασης. Η χαρτογράφηση και η ονοματοδοσία δεν λειτουργούν ως ουδέτερες διοικητικές πράξεις, αλλά ως μηχανισμοί που επανακαθορίζουν τη σχέση μιας κοινότητας με τον τόπο της. Η γραφή του Φρίηλ, άλλοτε πικρή και τρυφερή, σκληρή και ευαίσθητη, και άλλοτε λυρική και χιουμοριστική, ξεδιπλώνει έναν στοχασμό για τη γλώσσα και τον πολιτισμικό χαρακτήρα ενός έθνους, με τις λέξεις να αποκαλύπτουν τα όρια, τα ρήγματα αλλά και τις δυνατότητες της επικοινωνίας.
Ο σκηνοθέτης της παράστασης, Patrick Myles, ο οποίος υπογράφει και τη μετάφραση του έργου μαζί με τον συνεργάτη σκηνοθέτη του Ανδρέα Τσέλεπο, προσεγγίζει τον σφυγμό της εποχής με ρεαλιστική ακρίβεια, ενεργοποιώντας παράλληλα ένα σύστημα αναφορών που γεφυρώνει την Ιρλανδία του 19ου αιώνα με την αποικιοκρατούμενη Κύπρο.
Ταυτότητα παράστασης
Μετάφραση: Ανδρέας Τσέλεπος – Patrick Myles
Σκηνοθεσία: Patrick Myles
Συνεργάτης Σκηνοθέτης: Ανδρέας Τσέλεπος
Σκηνικά: Έλενα Τερέπεη
Κοστούμια: Έλενα Κατσούρη
Μουσική: Aoife Kavanagh
Σχεδιασμός φωτισμού: Γεώργιος Κουκουμάς
Βοηθός σκηνοθέτη (στο πλαίσιο πρακτικής άσκησης): Μαρία Καραμπάτση
Παίζουν: Αλεξία Αλέξη, Graham Butler, Ανδρέας Δανιήλ, Nigel Hastings, Σεμέλη Κυριαζή, Μαρίνα Μανδρή, Ανδρέας Παπαμιχαλόπουλος, Γιώργος Μουαΐμης,
Μιχάλης Μουστάκας, Ανδρέας Τσέλεπος
Παραστάσεις
Λευκωσία
Θέατρο ΘΟΚ, Κεντρική Σκηνή «Εύης Γαβριηλίδης»
Από 28 Μαρτίου 2026
Παρασκευή, Σάββατο στις 20:00 και Κυριακή στις 18:00
Πάφος
Μαρκίδειο Θέατρο
Τετάρτη 29 Απριλίου 2026 στις 20:30
Λάρνακα
Δημοτικό Θέατρο Γ. Λυκούργος
Τετάρτη 6 Μαΐου 2026 στις 20:30
Λεμεσός
Θέατρο Ριάλτο
Παρασκευή 15 Μαΐου 2026 στις 20:30
Υπερτιτλισμένες παραστάσεις
Λευκωσία
Παρασκευή 24 Απριλίου 2026 (αγγλικά και τουρκικά)
Σάββατο 25 Απριλίου 2026 (ελληνικά)
Λεμεσός
Παρασκευή 15 Μαΐου 2026 (αγγλικά και τουρκικά)
Πληροφορίες
▪Ηλεκτρονικά στη σελίδα www.thoc.org.cy
▪Ταμείο Θεάτρου ΘΟΚ, τηλ. 77772717 (Τρίτη-Κυριακή 10:00-13:30 & 16:00-18:00)
Τιμές Εισιτηρίων
€15 | €6 (άνεργοι, συνταξιούχοι, πολύτεκνοι με την επίδειξη του αντίστοιχου αποδεικτικού εγγράφου και άτομα κάτω των 25 ετών με την επίδειξη πολιτικής ταυτότητας)

PREMIERE 5 στη Λευκωσία
2026-04-29 20:30 | Κινηματοθέατρο Παλλάς, Rigenis 24, Λευκωσία, Λευκωσία, 1513
Johann Sebastian BACH / ενορχ. Joachim Raff: Chaconne για ορχήστρα, από το BWV 1004
Sergei RACHMANINOV: Κοντσέρτο για πιάνο αρ. 1 σε Φα δίεση ελάσσονα, έργο 1
Robert SCHUMANN: Συμφωνία αρ. 1 σε Σι ύφεση μείζονα, έργο 38 «Άνοιξη»
Χρήστος Φούντος πιάνο
Charles Olivieri–Munroe μαέστρος
Η συναυλία PREMIERE 5 της Σ.Ο.Κ. παρουσιάζει ένα πρόγραμμα έντονων αντιθέσεων, από την βάθος της Μπαρόκ μουσικής έως την εκρηκτική ζωντάνια του Ρομαντισμού, υπό την στιβαρή μπαγκέτα του διεθνώς καταξιωμένου μαέστρου Charles Olivieri-Munroe.
Σολίστ ο εξαίρετος Κύπριος πιανίστας Χρήστος Φούντος. Έχοντας κερδίσει πρόσφατα το Τρίτο Βραβείο στον φημισμένο 65ο Διεθνή Διαγωνισμό Πιάνου Ferruccio Busoni στο Μπολζάνο της Ιταλίας, ο Χρήστος προσελκύει σταθερά το διεθνές ενδιαφέρον χάρη στην εκλεπτυσμένη του μουσικότητά, την ποιητική του ευαισθησία και το θαυμαστό επίπεδο τεχνικής του.
Η συναυλία θα ξεκινήσει με τη μνημειώδη Chaconne από την Partita σε Ρε ελάσσονα του Johann Sebastian Bach, στην πλούσια ορχηστρική της μεταγραφή από τον Joachim Raff. Πρόκειται για ένα έργο σπάνιας βαρύτητας και αρχιτεκτονικής μεγαλοπρέπειας. Η ανεξάντλητη εφευρετικότητα του Bach μεταμορφώνεται σε μια καθηλωτική συμφωνική εκδοχή, αποκαλύπτοντας νέα ηχοχρώματα, διατηρώντας ταυτόχρονα την πνευματική ένταση του έργου.
Στο επίκεντρο του προγράμματος βρίσκεται το Πρώτο Κοντσέρτο για Πιάνο του Sergei Rachmaninov, ένα νεανικό αριστούργημα που ξεχειλίζει από πάθος, εντυπωσιακή δεξιοτεχνία και αξέχαστες, ορμητικές μελωδίες. Το κοντσέρτο επιδεικνύει την ανερχόμενη ιδιοφυΐα του συνθέτη και όλο το εκφραστικό εύρος του πιάνου.
Η συναυλία ολοκληρώνεται με την ακτινοβόλο Συμφωνία αρ. 1 «Άνοιξη» του Robert Schumann, ένα έργο γεμάτο αισιοδοξία, ρυθμική ζωντάνια και λυρική θέρμη. Η συμφωνία είναι εμπνευσμένη από την αναγέννηση της φύσης αλλά και τη δημιουργική ανανέωση του ίδιου του συνθέτη.
Οι συναυλίες πραγματοποιούνται υπό την αιγίδα της Κυπριακής Προεδρίας του Συμβουλίου της Ευρωπαïκής Ένωσης 2026.

Μεταφράσεις
2026-04-29 20:30 | Μαρκίδειο Θέατρο, Ανδρέα Γερούδι 18, Πάφος, Πάφος, 8010, Κύπρος
𝝥𝝦𝝤𝝘𝝦𝝖𝝡𝝡𝝖 𝝥𝝤𝝠𝝞𝝩𝝞𝝨𝝩𝝞𝝟𝝮𝝢 𝝚𝝟𝝙𝝜𝝠𝝮𝝨𝝚𝝮𝝢
𝝙𝝜𝝡𝝤𝝪 𝝥𝝖𝝫𝝤𝝪 – 𝝖𝝥𝝦𝝞𝝠𝝞𝝤𝝨 𝟮𝟬𝟮𝟲
Ο Απρίλιος 2026 στην Πάφο έρχεται με ένα πλούσιο και πολυδιάστατο πρόγραμμα εκδηλώσεων. Το πρόγραμμα περιλαμβάνει θεατρικές παραστάσεις, συναυλίες, εκθέσεις, εκπαιδευτικές και κοινωνικές δράσεις κ.α.
📍 Αναλυτικές πληροφορίες στις αφίσες.

Κύκλος Ψυχοθεραπείας
2026-04-29 20:30 | Θέατρο Δέντρο, Ενότητος 44 Παλλουριώτισσα, Λευκωσία, 1041, Κύπρος
Πρόκειται για ένα σύγχρονο κοινωνικό θεατρικό έργο, όπου τρία ζευγάρια με διαφορετικές προσωπικότητες και δυναμικές καλούνται από την ψυχολόγο τους να συμμετάσχουν σε μια ομαδική συνεδρία ψυχοθεραπείας. Αυτό που αρχικά φαίνεται ως μια ευκαιρία για κατανόηση και επίλυση προβλημάτων, σύντομα μετατρέπεται σε πεδίο έντονων συγκρούσεων και απρόβλεπτων αποκαλύψεων.
Καθώς η συνεδρία εξελίσσεται, βγαίνουν στην επιφάνεια βαθιά κρυμμένα συναισθήματα: ζήλια, ανεκπλήρωτες ανάγκες, προβλήματα επικοινωνίας και σεξουαλικές εντάσεις. Οι χαρακτήρες συγκρούονται όχι μόνο με τους συντρόφους τους, αλλά και με τον ίδιο τους τον εαυτό, αποκαλύπτοντας φόβους, μυστικά και αλήθειες που μέχρι τότε απέφευγαν να αντιμετωπίσουν.
Οι ισορροπίες μεταξύ των ζευγαριών διαταράσσονται, οι ρόλοι ανατρέπονται και οι σχέσεις δοκιμάζονται στα όριά τους. Μέσα από διαλόγους γεμάτους ένταση, ειρωνεία αλλά και ευάλωτες στιγμές, το έργο φωτίζει τις δυσκολίες των σύγχρονων σχέσεων και θέτει ερωτήματα για την αγάπη, την εμπιστοσύνη και την ειλικρίνεια.
*Η παράσταση είναι ακατάλληλη για άτομα κάτω των 16 ετών.
Παραστάσεις: Τρίτη 28 Απρίλίου
Τετάρτη 29 Απριλίου
Πέμπτη 30 Απριλίου
Όλες οι παραστάσεις αρχίζουν στις 20:30 στο Θέατρο Δέντρο.
Διάρκεια: 1 ώρα και 30 λεπτά
Κρατήσεις: 99 15 61 01 (Όνομα/Ημερομηνία/ Αριθμός ατόμων)
Είσοδος: 13 ευρώ (Μετρητά/Quick Pay/ Revolut) ή
Eισιτήρια online στην Ticketbox
(δεν απαιτείται λογαριασμός στην Ticketbox)
ΣΥΝΤΕΛΕΣΤΕΣ:
Σκηνοθεσία/Μουσική επιμέλεια: Μάριος Ζησίμου
Πρωταγωνιστούν: Γιάννος Ερωτοκρίτου, Μαρία Βάσου, Αντρέας Ζαρής, Έλσα Μαρούδα, Γιάννης Χριστόπουλος και Άντρη Μηνά
Φωτιστικός σχεδιασμός: Χρήστος Γωγάκης
Χειρισμός φωτισμού/ήχου: Δημήτρης Παφίτης
Γραφιστικά: Έλενα Γεωργιάδου
Φωτογραφίες: Χρήστος Αβρααμίδης
